Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl pasiūlymo dėl Europos parlamento ir Tarybos direktyvos, iš dalies keičiančios Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais ribojimu, priėmimo /* KOM/2007/0205 galutinis - COD 2006/0018 */





[pic] | EUROPOS BENDRIJŲ KOMISIJA | Briuselis, 20.4.2007 KOM(2007) 205 galutinis 2006/0018 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl pasiūlymo dėl Europos Parlamento ir Tarybos direktyvos, iš dalies keičiančios Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais ribojimu, priėmimo 2006/0018 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl pasiūlymo dėl Europos Parlamento ir Tarybos direktyvos, iš dalies keičiančios Tarybos direktyvą 76/769/EEB, susijusią su prekybos tam tikrais gyvsidabrio turinčiais matavimo įtaisais ribojimu, priėmimo (Tekstas svarbus EEE) 1. PAGRINDINIAI FAKTAI Pasiūlymo (dokumentas COM(2006) 0069 galutinis – 2006/0018 (COD)) pateikimo Europos Parlamentui ir Tarybai data: | 2006 m. vasario 21 d. | Europos ekonomikos ir socialinių reikalų komiteto nuomonė pateikta: | 2006.9.13. | Europos Parlamento nuomonės data (pirmasis svarstymas): | 2006 m. lapkričio 14 d. | Politinio susitarimo data (Konkurencingumo taryboje): | 2006 m. gruodžio 13 d. | Bendrosios pozicijos priėmimo data: | 2007.4.19. | 2. KOMISIJOS PASIŪLYMO TIKSLAS Direktyva būtų nustatyti prekybos tam tikrais gyvsidabrio turinčiais matavimo įtaisais ribojimai siekiant apsaugoti vidaus rinką ir užtikrinti aukštą žmonių sveikatos ir aplinkos apsaugos lygį. Šis pasiūlymas yra pirmasis iš serijos planuojamų teisės aktų, kuriais bus įgyvendinama 2005 m. sausio mėn. priimta Bendrijos strategija dėl gyvsidabrio. Ribojimais būtų uždrausta teikti į rinką gyvsidabrio turinčius medicininius termometrus (skirtus parduoti plačiajai visuomenei ir profesionaliems vartotojams) ir visus kitus gyvsidabrio turinčius įtaisus, skirtus parduoti plačiajai visuomenei. Kitiems nei medicininiai termometrai sveikatos priežiūros sektoriuje naudojamiems matavimo įtaisams draudimas netaikomas dėl pacientų saugumo, nes dar nėra aišku, ar turimos tinkamai ir lygiaverčiai veikiančios alternatyvos. Kitų profesionalaus ar mokslinio naudojimo paskirčių yra labai nedaug ir joms netaikomas ribojimas remiantis proporcingumu. 3. PASTABOS DĖL BENDROSIOS POZICIJOS 3.1 BENDROSIOS PASTABOS DėL BENDROSIOS POZICIJOS Komisija gali pritarti Tarybos bendrajai pozicijai. Bendroji pozicija dera su kompromisu, kuris buvo pasiektas per neoficialias Tarybos, Europos Parlamento pranešėjo ir Komisijos, kuri vis dėlto nesulaukė Europos Parlamento daugumos pritarimo, diskusijas. Bendrajai pozicijai pritarė visos valstybės narės, išskyrus Daniją ir Švediją, kurios nepritarė pasiūlymui, nes sveikatos priežiūros sektoriuje naudojamų sfigmomanometrų (kraujo spaudimo matavimo įtaisų) pardavimas nebūtų draudžiamas. 3.2 Europos Parlamento pakeitimai, įtraukti į iš dalies pakeistą pasiūlymą ir bendrąją poziciją Į bendrąją poziciją įtraukti visi Europos Parlamento pakeitimai, kuriems Komisija galėtų pritarti. Tai yra: i) 12, 16, 17 pakeitimai, kuriems Komisija pritaria be išlygų, nes jais padidinamas konstatuojamųjų dalių aiškumas, ii) 18 (baigiamoji dalis) ir 15 pakeitimai, kuriais Komisija raginama iš naujo ieškoti alternatyvų gyvsidabriniams sfigmomanometrams ir kitiems pramoninės ir profesionalios paskirties matavimo įtaisams siekiant išplėsti ribojimų taikymą ir iii) 13 ir 19 (pirmoji dalis) pakeitimai, kuriais leidžiama toliau prekiauti „senoviniais“ matavimo įtaisais, kurių sudėtyje yra gyvsidabrio, nes tokios prekybos mastas ribotas ir jie nekelia pavojaus žmonių sveikatai bei aplinkai. 3.3 Europos Parlamento pakeitimai, neįtraukti į iš dalies pakeistą pasiūlymą ir į bendrąją poziciją Komisija nepritarė keliems pakeitimams ir jie nėra įtraukti į bendrąją poziciją. Tai yra: i) 6 pakeitimas, nes nėra mokslinio pagrindo taikyti ribojimus kitiems nei pasiūlyme išvardytiems gyvsidabrio turintiems įtaisams, ii) 8 pakeitimas, nes Komisija negali pritarti draudimui naudoti sfigmomanometrus sveikatos priežiūros sektoriuje, kurie, pasak daugumos medicinos ekspertų, reikalingi kalibravimo tikslais ir specifinių pacientų ligų diagnozavimui bei gydymui, iii) 9 pakeitimas, nes juo nepakeičiama originalaus teksto prasmė, tačiau tekstas tampa mažiau aiškus, ir iv) 19 pakeitimas (baigiamoji dalis), nes Komisija negali pritarti nuolatinei nukrypti leidžiančiai nuostatai, taikomai barometrams, skirtiems parduoti plačiajai visuomenei, nes jau yra plačiai paplitusių alternatyvių įtaisų be gyvsidabrio panašia kaina. 3.4 Komisijos pozicija dėl naujų Tarybos įtrauktų nuostatų Bendrojoje pozicijoje pateikti originalaus pasiūlymo pakeitimai, kuriems Komisija gali pritarti. Be kai kurių konstatuojamųjų dalių išaiškinimo, pagrindiniai pakeitimai susiję su tokiais papildymais: i) nuolatinė senoviniams matavimo įtaisams taikoma nukrypti leidžianti nuostata, ii) laikina nukrypti leidžianti nuostata, taikoma plačiajai visuomenei skirtiems barometrams, numatant, kad per 2 metus jie palaipsniui išnyks, iii) po dviejų metų nuo direktyvos įsigaliojimo Komisijos atliekama peržiūra dėl saugesnių alternatyvų sfigmomanometrams ir kitiems matavimo įtaisams. 3.5 Pagrindinės problemos, su kuriomis susidurta priimant bendrąją poziciją Švedija ir Danija balsavo prieš bendrąją poziciją, nes jos mano, kad egzistuoja lygiavertės alternatyvos sveikatos priežiūros sektoriuje naudojamiems gyvsidabriniams sfigmomanometrams, todėl pastaraisiais prekiauti turėtų būti uždrausta. 4. IŠVADOS KOMISIJA PRITARIA BENDRAJAI POZICIJAI. 5. KOMISIJOS PRANEŠIMAI Nėra.